A Kollégiumok Igazgatójának 3/2023. sz. határozata a Selye János Doktorandusz szakkollégisták vendég férőhelyen történő elhelyezésének térítési díjáról a 2023. szeptember 1-től 2024. augusztus 31-ig terjedő időszakra

A Selye János Szakkollégium közössége céljainak elérése érdekében a Kollégiumok Igazgatósága saját költségvetésének terhére a 2023. szeptember 01-től 2024. augusztus 31-ig terjedő időszakra 20 darab egyágyas lakószobát biztosít a szakkollégistáknak a 2022-ben egy férőhelyre jutó önköltségi ár (*128.400,-Ft*) 35%-ért. E kedvezmény figyelembevételével, a Semmelweis Egyetemmel jogviszonyban álló szakkollégistáknak az elhelyezéséért a térítési díjat 45.000,-Ft/hó összegben állapítom meg.

Más felsőoktatási intézménnyel jogviszonyban álló doktorandusz hallgató az intézmények közötti szerződéssel helyezhető el, amennyiben az adott intézmény kifizeti a doktorandusza elhelyezését. Amennyiben ilyen szerződés nincs, az elhelyezés díjtétele 120.000,- Ft/hó összeg ellenében biztosítható.

Az elhelyezés során a rendelkezésre álló lakószobák egyágyasok, ott több fekvő alkalmatosság nem helyezhető el, további férőhely nem alakítható ki.

A kedvezményes elhelyezés jelentős egyetemi támogatással valósul meg, ezért az elhelyezett hallgató köteles életvitelszerűen igénybe venni a férőhelyét. Amennyiben ez nem valósul meg, úgy az elhelyezésért a mindenkor megállapított vendégdíjat kell alkalmazni.

Doktorandusz szakkollégista által fogadott vendég alkalmi elhelyezésének érvényes térítési díja egységesen 2.000 Ft /fő/ éj. Tartósan (3 napot meghaladóan) vendéget csak előre bejelentett módon és az erre kijelölt vendégszobában fogadhat a hallgató.

Budapest, 2023. március 31.

Dr. Godó Ferenc

igazgató

s.k.